लोकतंत्र का न्यू ईयर रेजोल्यूशन!

Sun, 12 Feb 2023 19:25:49 +0000

साल की शुरुआत में हमने और आपने अपने-अपने हिस्से के रेजोल्यूशन लिए। पर लोकतंत्र का क्या! वो बेचारा क्या करें? उसने तो सालों पहले जो रेजोल्यूशन लिया था वो साल दर साल टूट रहा है। जब धूमधाम से दुनियाभर में गले लगाया गया था तब कहा गया कि अब सब कुशल मंगल होगा। देशों के रखरखाव की इस व्यवस्था को सब विकल्पों में सबसे उत्तम बताया गया। और इसके पीछे वजहें भी वाजिब थी। लेकिन फिर वक्त बीता। दशक बीते। सदी बीती। फिर आया 21 वीं सदी। उसमें भी 2010 के बाद के साल। या गिनती के हिसाब से उसके बाद का दशक कहा जा सकता है। साल 2020 आते-आते देश से लेकर विदेशी मीडिया में लोकतंत्र विशेषज्ञों के हवाले से ओपीनियन कॉलम लिखे जाने लगे कि दुनियाभर में दक्षिणपंथ का उभार खतारनाक रूप से हो रहा है। चेतावनी जारी होने लगी कि यह लोकतंत्र के लिए खतरे की घंटी है। हालांकि, ये डर का माहौल बिना वजह नहीं था। और इसकी तस्दीक कर रही है पिछले साल और इस साल की शुरुआत की घटनाएं।