आखिर कहां गुम हो गई फूलों की खुशबू?

Fri, 17 Feb 2023 13:04:23 +0000

याद करिए आखिरी बार फूलों की खुशबू से आप कब मचल पड़े थे। आखिरी बार कब ऐसा हुआ था जब किसी फूल की खुशबू की खुमारी के पीछे चल पड़े हों। आखिरी बार कब था जब किसी सड़क, गली या पगडंडी से गुजरते हुए एक भीनी सी फूलों की खुशबू आपको अंदर तक भिगो गई हो। याद करना मुश्किल हो रहा होगा। खासकर तब और मुश्किल हो रहा होगा, जब किसी गांव या छोटे कस्बे में गए उम्र के कुछ पड़ाव निकल गए हों।